Številka: 331-1/2025

Datum: 10.02.2025

**Javni razpis za sofinanciranje delovanja društev**

## na področju kmetijstva iz proračuna Občine Slovenska Bistrica v letu 2025

1. **UVOD**

Občina Slovenska Bistrica je 10.02.2025, na spletni strani objavila obvestilo o javnem razpisu za sofinanciranje delovanja društev in aktivov na področju kmetijstva iz proračuna Občine Slovenska Bistrica v letu 2025.

Osnova za objavo javnega razpisa je *Pravilnik o sofinanciranju delovanja društev in aktivov na področju kmetijstva v občini Slovenska Bistrica* (Uradni list RS, štev. 41/2008) in Odloka o proračunu občine Slovenska Bistrica za leto 2025 (Uradno glasilo slovenskih občin št. 71/2024).

1. **UPRAVIČENCI ZA PRIDOBITEV SREDSTEV**

Upravičenci, za pridobitev sredstev, so društva, ki opravljajo registrirane nepridobitne dejavnosti na področjih podeželja oziroma kmetijstva in izvajajo programe v občini Slovenska Bistrica.

Za sofinanciranje lahko kandidirajo društva s področja kmetijstva, ki so registrirana v skladu z določili Zakona o društvih.

Izvajalci morajo za kandidaturo za sofinanciranje izpolnjevati naslednje pogoje:

* da so registrirani po zakonu o društvih,
* da delujejo najmanj eno leto,
* da delujejo v javnem interesu,
* da kot glavno dejavnost opravljajo dejavnosti, povezane s pospeševanjem, razvojem in promocijo kmetijstva, kmetijskih dopolnilnih dejavnosti in podeželja nasploh,
* da imajo sedež v občini Slovenska Bistrica,
* da imajo zagotovljene materialne, prostorske, kadrovske in organizacijske pogoje za izvajanje registriranih dejavnosti,
* da redno izvajajo svojo dejavnost,
* da imajo urejeno evidenco o članstvu in ostalo dokumentacijo, kot to določa zakonodaja.

Izvajalci programov s področja kmetijstva, ki zgornje pogoje izpolnjujejo, vendar se na razpis ne prijavijo ali se ne prijavijo skladno z razpisno dokumentacijo, v letu 2025 ne bodo upravičeni do namenskih sredstev proračuna Občine Slovenska Bistrica.

2. **NAMEN PRORAČUNSKIH SREDSTEV V LETU 2025**
3. **OBSEG SREDSTEV**

Občina Slovenska Bistrica z Odlokom o proračunu občine za leto 2025, v proračunski postavki 5.3.3. *Delovanje društev in aktivov,* zagotavlja proračunska sredstva občine Slovenska Bistrica, ki so namenjena društvom s področja kmetijstva v občini Slovenska Bistrica, v višini 20.000,00 EUR.

1. **RAZDELITEV PRORAČUNSKIH SREDSTEV**

Namenska proračunska sredstva postavke 5.3.3*. Delovanje društev in aktivov* se namenijo za delovanje in za sofinanciranje programov društev s področja kmetijstva. Vrednost točke se določi na podlagi razpoložljivih proračunskih sredstev in na podlagi predloženih prijav za tekoče leto. Za točkovanje samostojnih prireditev se upoštevajo le prireditve, ki bodo prijavljene na Občino in izvedene v skladu s prijavljenim programom.

1. **SOFINANCIRANJE PROGRAMOV**

Upravičencem se sredstva odobrijo v višini, kot jih opredeljuje Pravilnik o sofinanciranju delovanja društev in aktivov na področju kmetijstva v občini Slovenska Bistrica (točkovni sistem).

Točkujejo se programi:

1. organizacija izobraževanj članov in občanov v letu 2025,
2. organizacija samostojnih prireditev v letu 2025,
3. organizacija razstav, tekmovanj in ocenjevanj v letu 2025,
4. sodelovanje na prireditvah v letu 2025.

Društvo s sedežem v občini Slovenska Bistrica prejme za okroglo obletnico (10., 20., 30.,…) delovanja društva v tekočem letu dodatnih 100 točk.

1. **PRIJAVA NA RAZPIS IN INFORMIRANJE KANDIDATOV**

Kandidati na razpisu svojo prijavo podajo na izpolnjenih priloženih obrazcih razpisne dokumentacije in z vsemi zahtevanimi potrebnimi prilogami.

Prijavo lahko pošljejo s priporočeno pošto ali oddajo osebno na naslovu: Občina Slovenska Bistrica, Kolodvorska ulica 10, 2310 Slovenska Bistrica.

Prijava mora biti podana v zaprti kuverti. Na sprednji strani kuverte mora biti razviden pripis ***»RAZPIS – KMETIJSKA DRUŠTVA 2025«,*** na hrbtni strani pa naslov kandidata na razpisu.

Prijave morajo biti predložene na Občino Slovenska Bistrica najkasneje do ***petka 04. aprila 2025***. Po tem roku prejete prijave se v postopku točkovanja in razdelitve sredstev po tem razpisu ne upoštevajo.

Vse dodatno potrebne informacije lahko kandidati pridobijo v rednem delovnem času na naslovu: Občina Slovenska Bistrica, Oddelek za gospodarstvo, Kolodvorska ulica 10, 2310 Slovenska Bistrica, tel. 843 28 38, Slavka Zafošnik, e-mail: slavka.zafosnik@slov-bistrica.si.

1. **POSTOPEK OBRAVNAVE PRIJAV**

Pregled in ocenitev predloženih prijav na razpis opravi komisija, ki jo s sklepom imenuje župan (v nadaljevanju komisija). O delu komisije se vodi zapisnik.

Komisija lahko posameznega kandidata pozove k dopolnitvi vloge, vendar ne kasneje kot 8 dni po roku za oddajo prijave. Kandidat mora svojo vlogo dopolniti najkasneje v 8 dneh od prejema poziva.

Komisija pregleda vloge in pripravi predlog razdelitve sredstev, ki ga najkasneje v roku 30 dni po zaključku razpisa posreduje občinski upravi. Na podlagi predloga komisije o razdelitvi sredstev občinska uprava izda sklep o sofinanciranju dejavnosti društev.

Po pravnomočnosti sklepa o sofinanciranju društev/aktivov izbrana društva sklenejo pogodbo o sofinanciranju dejavnosti društva/aktiva.

Občina Slovenska Bistrica

Oddelek za gospodarstvo

Priloga:

Razpisna dokumentacija